อั้นไว้ก่อน! ปตท.-บางจากฯ ลดราคาเบนซิน-แก๊สโซฮอล์ 30 สต. เว้น E85 ลด 15 สต. มีผลพรุ่งนี้
อั้นไว้ก่อน! ปตท.-บางจากฯ ลดราคาเบนซิน-แก๊สโซฮอล์ 30 สต. เว้น E85 ลด 15 สต. มีผลพรุ่งนี้
อั้นไว้ก่อน! ปตท.-บางจากฯ ลดราคาเบนซิน-แก๊สโซฮอล์ 30 สต. เว้น E85 ลด 15 สต. มีผลพรุ่งนี้
11 มิ.ย. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน รวมถึงแก๊สโซฮอล์ ลิตรละ 30 สตางค์ ยกเว้น E85 ที่ปรับลดลิตรละ 15 สตางค์ โดยมีผลตั้งแต่เวลา 05.00 น. วันพรุ่งนี้ (12 มิ.ย.)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ กลุ่มเบนซิน เบนซิน 95 ของ PTT Station อยู่ที่ลิตรละ 28.86 บาท, แก๊สโซฮอล์ 95 ลิตรละ 21.45 บาท, แก๊สโซฮอล์ 91 ลิตรละ 21.18 บาท, E20 ลิตรละ 19.94 บาท, E85 ลิตรละ 17.89 บาท
ส่วนราคาน้ำมันดีเซลคงเดิม โดยดีเซล B7 อยู่ที่ลิตรละ 21.89 บาท, B10 ลิตรละ 18.89 บาท และ B20 ลิตรละ 18.64 บาท (ราคาขายปลีกข้างต้นยังไม่รวมภาษีบำรุงท้องถิ่น)